/* KOM/97/0478 lopull. - COD 97/0244 */ Ehdotus Euroopan parlamentin ja neuvoston direktiiviksi tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä 25 päivänä heinäkuuta 1985 annetun direktiivin 85/374/ETY muuttamisesta



Virallinen lehti nro C 337 , 07/11/1997 s. 0054



Ehdotus Euroopan parlamentin ja neuvoston direktiiviksi tuotevastuuta koskevien jäsenvaltioiden lakien, asetusten ja hallinnollisten määräysten lähentämisestä annetun direktiivin 85/374/ETY muuttamisesta (97/C 337/12) (ETA:n kannalta merkityksellinen teksti) KOM(97) 478 lopull. - 97/0244(COD) (Komission esittämä 1 päivänä lokakuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, säätävät perustamissopimuksen 189 b artiklassa määrätyn menettelyn mukaisesti, sekä katsovat, että tuotteiden turvallisuus ja turvallisuudeltaan puutteellisten tuotteiden aiheuttamien vahinkojen korvaaminen ovat tärkeitä yhteiskunnallisia tarpeita, jotka on turvattava sisämarkkinoilla, joilla tuotteilla on vapaa liikkuvuus; yhteisö on vastannut näihin vaatimuksiin direktiivillä 85/374/ETY (1) ja yleisestä tuoteturvallisuudesta 29 päivänä kesäkuuta 1992 annetulla neuvoston direktiivillä 92/59/ETY (2), direktiivillä 85/374/ETY vahvistettiin nykyaikaiseen yhteiskuntaan, jolle on ominaista pitkälle edistynyt teknistyminen, liittyvien riskien oikeudenmukainen jako; kyseisellä direktiivillä aikaansaatiin kohtuullinen tasapaino eri osapuolten etujen välille, erityisesti kuluttajien terveyden suojelun, tieteellisen ja teknisen innovaation ja kehittämisen kannustamisen, vääristymättömän kilpailun turvaamisen ja kaupankäynnin edistämisen osalta yhdenmukaistetun vastuujärjestelmän avulla; edellä mainittu direktiivi on lisännyt taloudellisten toimijoiden tietoisuutta tuotteiden turvallisuudesta ja sen merkityksestä, direktiivin avulla ei ole saavutettu täysimääräistä yhdenmukaisuutta jäsenvaltioiden lainsäädännössä direktiivissä säädettyjen poikkeusten vuoksi, erityisesti sen soveltamisalan osalta, jonka ulkopuolelle on jätetty jalostamattomat maataloustuotteet, komissio seuraa direktiivin 85/374/ETY täytäntöönpanoa ja vaikutuksia sekä erityisesti kuluttajansuojaa ja sisämarkkinoiden toimintaa koskevia näkökohtia (3); direktiivin 21 artiklan mukaisesti komission on esitettävä toinen direktiivin soveltamista koskeva kertomus, sisällyttämällä maatalouden alkutuotteet direktiivin 85/374/ETY soveltamisalaan pyritään palauttamaan kuluttajien luottamus maataloustuotteiden turvallisuuteen; tämä sisällyttäminen soveltamisalaan vastaa tehokkaalle kuluttajansuojalle asetettuja vaatimuksia, nämä seikat edellyttävät direktiivin 85/374/ETY muuttamista, jotta helpotettaisiin turvallisuudeltaan puutteellisten maataloustuotteiden kuluttajille aiheuttamien terveydellisten vahinkojen oikeudenmukaista korvaamista, tällä direktiivillä on vaikutusta sisämarkkinoiden toimintaan, sillä tuotevastuujärjestelmien erot eivät enää vaikuta maataloustuotteiden kauppaan, direktiivissä 85/374/ETY tarkoitetun tuottamuksesta riippumattoman vastuun periaatetta on laajennettava kaikenlaisiin tuotteisiin mukaan lukien maataloustuotteet, sellaisina kuin ne on määritelty Euroopan yhteisön perustamissopimuksen 38 artiklan 1 kohdan toisessa lauseessa ja lueteltu perustamissopimuksen liitteessä II, ja kaikkien kuluttajien tehokasta suojelua ja sisämarkkinoiden moitteetonta toimintaa koskevien perustavoitteiden täytäntöönpanemiseksi on suhteellisuusperiaatteen mukaisesti tarpeen ja asianmukaista sisällyttää maataloustuotteet direktiivin 85/374/ETY soveltamisalaan; tämä direktiivi rajoittuu siihen, mikä on tarpeen perustamissopimuksen 3 b artiklan kolmannessa kohdassa tarkoitettujen tavoitteiden saavuttamiseksi, OVAT ANTANEET TÄMÄN DIREKTIIVIN: 1 artikla Muutetaan direktiiviä 85/374/ETY seuraavasti: 1) Korvataan 2 artikla seuraavalla tekstillä: "2 artikla Tässä direktiivissä `tuotteella` tarkoitetaan kaikkia irtaimia esineitä, vaikka esine on liitetty toiseen irtaimeen esineeseen tai kiinteistöön. `Tuotteena` pidetään myös sähköä." 2) Poistetaan 15 artiklan 1 kohdan a alakohta. 2 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä tammikuuta 1999. Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä tammikuuta 1999. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan kahdenkymmenen päivän kuluttua julkaisemisestaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. (1) EYVL L 210, 7.8.1985, s. 29. (2) EYVL L 228, 11.8.1992, s. 24. (3) Ensimmäinen kertomus direktiivin soveltamisesta (KOM(95) 617, 13.12.1995). LIITE A >TAULUKON PAIKKA>